《挽尚书先生》
宋代·方一夔

前代衣冠第一人，老来鸣道振遗音。勋庸臣子平生志，书易圣贤千古心。

士愿执经来鹿洞，客求挟册售鸡林。飞仙虽去斯文在，山阁神光照斗参。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。